ZA VRH MALEGA GOSPODARSTVA, 12. maj 2015

Prioritetni ukrepi iz predloga AgendeMG2014:   
- Dosežki 2014-2015

1. **Finančni »dvojček«**

Slovenski podjetniški sklad (SPS) je v letu 2014 t.i. »finančne dvojčke« oz. povezane ukrepe za start up podjetja (torej za inovativna podjetja v začetnih fazah razvoja) razširil tako, da se finančna podpora (subvencije, semenski kapital itd.) povezuje z mehkimi oblikami podpore (mentorstvo, start up šole, demo dnevi, itd) ter fizično infrastrukturo, ki jo nudijo pospeševalniki (npr. GeekHouse, Go:Global).

1. Več lastniškega kapitala.

V letu 2014 je SPS razvil nov instrument lastniškega financiranja, t.i. instrument semenskega kapitala, kjer je podprl podjetja s konvertibilnimi posojili (50.000 EUR/MSP) in neposrednimi lastniškimi vložki (200.000 EUR/MSP). Podprl je 18 inovativnih, globalno usmerjenih start up podjetij s konvertibilnim posojili in 2 MSP s kapitalskimi vložki.  V letu 2015 SPS nadaljuje s ponudbo semenskega kapitala ter bo objavil nove javne razpise, tako za konvertibilna posojila, kot tudi za neposredne lastniške vložke (objavljen 27.2.2015).

V letu 2014 se je semenski kapital izkazal kot dobra zapolnitev vrzeli financiranja med subvencijami in tveganim kapitalom, zato je Sklad v letu 2015 produkt SK 50 povišal na SK 75, kar podjetjem omogoča v zagonski fazi večjo investicijo.

1. Mikro kreditne linije
   1. ***Ukrepi MGRT preko Slovenskega podjetniškega sklada:***

Poleg **mikrokreditne linije**, lastniškega financiranja ter posebnih spodbud pa SPS ponuja MSP tudigarancijsko linijo v obliki **garancij za bančne kredite s subvencijo obrestne mere**, ki so na voljo tudi za dostop do obratnega kapitala.V letu 2014 je s tem instrumentom Slovenski podjetniški sklad odigral pomembno vlogo pri blaženju zaostrenih kreditnih razmer. Garancije SPS poleg ugodnejšega zavarovanja znižujejo tudi stroške kreditiranja, saj so podjetja deležna nižje obrestne mere, hkrati pa omogočajo daljšo ročnost kredita in možnost koriščenja moratorija pri vračilu kredita. Skupaj je torej SPS v okviru garancijske linije podprl **411 podjetij v višini 83,3 mio EUR.**

*Preglednica: realizacija ugodnih finančnih spodbud SPS v letu 2014 do MSP:*

|  |  |  |  |
| --- | --- | --- | --- |
| **Oblike finančnih spodbud** | **Odobrena sredstva** | **Število podprtih podjetij** | **% odobrenih sredstev** |
| **GARANCIJE**  **- P1** – klasični krediti in  - **P1TIP -** krediti za tehnološko inovativne projekte | **SKUPAJ: 83,3 mio EUR**  od tega P1: 44,3 mio EUR  od tega P1TIP: 39,0 mio EUR | **411**  od tega P1: 283  od tega P1TIP: 128 | **85%**  45%  40% |
| **KREDITI (mikrokrediti)** | 5,0 mio EUR | 213 | 5% |
| **TVEGAN KAPITAL** | 6,59 mio EUR | 8 | 6% |
| **SEMENSKI KAPITAL (SK50 in SK200)** | 1,3 mio EUR | 20 | 1% |
| **POSEBNE SPODBUDE (P2)** | 2,7 mio EUR | 75 | 3% |
| **SKUPAJ** | **98,8 mio EUR** | **727** | **100%** |

Še zmeraj aktualna razpisa za bančne garancije s subvencijo obrestne mere - P1 in P1TIP sta bila objavljena v mesecu marcu 2015.

1. ***Ukrepi MGRT preko SID banke:***

Kredite za MSP od leta 2014 dodeljuje tudi SID banka (posojilni sklad 500 mio EUR), v okviru katerega je bilo v letu 2014 odobrenih 88,2 mio EUR za 347 MSP. SID ima v okviru posojilnega sklada za MSP štiri kreditne linije in sicer za mikrofinanciranje poslovanja MSP, financiranje poslovanja MSP, financiranje naložb in zaposlovanja MSP ter financiranje raziskav, razvoja in inovacij. Prav tako je aktivna še kreditna linija za tehnološko-razvojne projekte v okviru prvega posojilnega sklada.

1. Podjetniški pospeševalniki

Start-up ekosistem v Sloveniji zajema celovito obravnavo podjetnikov v vseh fazah – od nastanka ideje, zagona ter rasti in razvoja podjetja. Podpora se nudi tudi preko pospeševalnikov (GeekHouse, Go:Global), v okviru katerih je na voljo finančna podpora (subvencije za zagon podjetja in semenski kapital), mentoriranje in usposabljanje (demo dnevi, start up šole) in fizična infrastruktura (v obliki coworking prostora). Na nacionalni ravni s start-up ekosistemom sodeluje Slovenski podjetniški sklad – tako na področju promocije kot tudi zagotavljanja finančnih virov ter podpore v obliki mentorstva.

Skupaj smo za inovativno podporno okolje v obdobju 2013-2014 namenili cca. 3,5 mio EUR.

1. BOLJŠE POSLOVNO OKOLJE

Pametna državna regulacija

1. **Modri predpisi.**

Začeli smo s Poslovnim SOS. Skupaj z aplikacijo na spletni strani Ministrstva za javno upravo smo podjetnike in poslovneže pozvali, da naj v projektu Reši težave z državo sporočajo svoje težave z absurdnim predpisi in birokratskimi upravnimi postopki ter transparentno spremljajo reševanje njihovih pritožb in uresničevanje njihovih predlogov na spletni strani <http://www.poslovnisos.gov.si>.

1. **Modra deregulacija.**

V okviru prenove reguliranih dejavnosti in poklicev so se do sedaj poenostavili pogoji za vstop na trg za obrtne dejavnosti, kar se je doseglo s spremembami Obrtnega zakona. Največji premik je bil izveden na področju obrtnih dejavnosti, kjer se je število vstopnih regulacij zmanjšalo iz 64 na 25. Prav tako se je število reguliranih poklicev zmanjšalo s 323 na 242 (sistemsko deregulirano področje obrti; ob spremembi področnih zakonodaj deregulirani še 4 poklici s področja kulture in 6 poklicev s področja medicine). Poleg zmanjšanja števila regulacij (deregulacija) so bile izvedene tudi poenostavitve v povezavi s pridobivanjem obstoječih dovoljenj.

1. NOV RAZVOJNI ZAGON

Izobraževanje za podjetništvo

1. Sodelovanje predstavnikov malih podjetij

Predlog zbornic smo upoštevali tako, da so zagotovljena redna srečanja s predstavniki malega gospodarstva (OZS in GZS). Sodelovanje ocenjujemo kot odlično.

Razvojna zaposlitvena politika

1. **Zaposlovanje mladih raziskovalcev.**

V letu 2014 smo z ukrepom Krepitev razvojnih oddelkov v podjetjih, podprli zaposlitve mladih raziskovalcev v okviru razvojnih oddelkov v podjetjih. Cilj je vzpostavitev raziskovalno-razvojnih skupin v podjetjih, ki še nimajo RR oddelka ali skupine. V okviru ukrepa Krepitev razvojnih oddelkov v podjetjih je bilo v letu 2014 za zaposlitve mladih raziskovalcev ter diplomantov namenjenih vsaj 4,2 milijona EUR. Sofinanciranih je bilo tako vsaj 150 novih zaposlitev mladih raziskovalcev in diplomantov.

Nov zagon podjetništva

1. **Različni tipi podjetništva.**

V letu 2014 smo preko SPIRIT spodbujali ustvarjalnosti, inovativnosti in podjetnosti med mladimi. Izvajali smo krožke in testno izvajali predmet »Z ustvarjalnostjo in inovativnostjo do podjetnosti«, usposabljali učitelje, nudili podporo obšolskim delavnicam s področja UPI, organizirali motivacijske vikende z delavnicami »presoje poslovnih idej« ter t.i. start:up vikendov za študente. V aktivnosti je bilo v letu 2014 vključenih preko 3.750 mladih, v programe usposabljanja vključenih 819 učiteljev.

Preko promocijskih aktivnosti smo spodbujali tudi informiranje, povezovanje in mreženje potencialnih in obstoječih podjetnic.

Preko SPIRIT smo izvajali tudi aktivnosti osveščanja javnosti o pomenu razvoja socialno-družbene ekonomije in ženskega podjetništva ter aktivnosti za dvig podjetniških znanj in sposobnosti med potencialnimi in delujočimi podjetniškimi iniciativami, ki delujejo po načelu socialnega – družbenega podjetništva. V promocijske aktivnosti je bilo vključenih več kot 650 udeležencev, od tega vsaj 70 % delujočih podjetnic in podjetnikov.

1. **Pospešitev komercializacije znanja in tehnologij.**

V letih 2013/2014 smo financirali izvajanje nalog univerzitetnih inkubatorjev, ki so s svojimi aktivnostmi prispevali k nastajanju in razvijanju inovativnih projektov ter novih inovativnih podjetij, ki so sposobna ustvarjati nova delovna mesta z visoko dodano vrednostjo. Skupna razpisana vrednost je bila 500.000 EUR. Univerzitetni inkubatorji so nudili pomoč tudi pri komercializaciji znanja in uporabi sodobnih tehnologij. Javni razpis za podporo izvajanju nalog univerzitetnih inkubatorjev za leto 2015 je bil objavljen meseca marca v višini 210.000 EUR, prav tako je ukrep predviden v novi finančni perspektivi.

Spodbujanje prenosa znanja iz javnih raziskovalnih organizacij v podjetja izvaja ministrstvo, pristojno za tehnologijo. Rezultati teh ukrepov iz razpisa 2013/2014 so podeljeni patenti (slovenski in tuji: 67), ustanovljena spin–off podjetja (6 podjetij s 24 novimi zaposlitvami ter ustvarjeni prihodki od prodaje licenčnin (86.500 EUR). Ugotavljamo, da število podeljenih patentov narašča, žal pa so javne raziskovalne organizacije šibke v komercializaciji znanja.

1. ODLOČNA PODPORA IZVOZU

Storitvena podpora internacionalizaciji

1. Okrepitev podpore preboju na trge.

MGRT v letu 2015, skupaj z agencijo SPIRIT Slovenija izvaja aktivnosti za spodbujanje internacionalizacije podjetij: sofinanciranje sejemskih predstavitev podjetij – individualno in skupinsko, podpora podjetjem pri tržnih raziskavah tujih trgov, organizaciji in sodelovanju pri gospodarskih delegacijah, s podporo poslovnim klubom v tujini, s podporo izobraževanju MSP-jev in preko promocijskih aktivnostih) za kar sta v letu 2015 predvidenih 2 mio EUR namenskih proračunskih sredstev. Večina aktivnosti je že v izvajanju, nekatere pa bodo objavljene v obliki razpisov v prvi polovici leta 2015. Ciljna skupina vseh ukrepov so MSP-ji.

Prioritetni ukrepi iz predloga AgendeMG2014

Načrtovane aktivnosti 2015-2016

* 1. **Finančni »dvojček«.**

Za prihodnje obdobje MGRT skupaj s  SPS predvideva razviti celovite integralne ukrepe tudi za podjetja starejša od 5 let: v letu 2016 namerava uvesti »dvojčke«, kar pomeni, da bodo prejemniki finančnih sredstev deležni tudi ustreznega vsebinskega podpornega programa, ki mu glede na fazo razvoja najbolj koristi oz. je za posamezno podjetje najbolj primerno. Podjetja bodo tako deležna dodatnih usposabljanj in mentorske podpore, kar bo posledično povečalo uspešnost izvedenih investicij ter doseganje ugodnejših sinergijskih in makroekonomskih učinkov.

2. Več lastniškega kapitala.

Slovenski podjetniški sklad skupaj z MGRT intenzivno načrtuje nove načine financiranja v obliki lastniškega financiranja, ki bi bile podjetjem na razpolago v obdobju 2016 – 2020. Sredstva EU so vsekakor namenjena povratnim oblikam spodbud, zato predvidevamo še večji razvoj mehanizmov lastniškega financiranja tudi pri nas – seveda pa bo največji izziv za Slovenijo najoptimalnejšo angažiranje privatnega kapitala za tovrstne oblike spodbud.

1. Mikro kreditne linije.
   1. ***Ukrepi MGRT preko SPS:***

V prihodnje bo MGRT ohranil instrumente, ki jih izvaja preko Slovenskega podjetniškega sklada z namenom izboljšanja dostopa do virov financiranja za podjetja. Tako bodo tudi v prihodnje zagotovljene garancijske linije, kombinirane s subvencijami obrestnih mer in mikrokrediti, saj so ti instrumenti, zaradi še vedno slabe finančne situacije pri dostopu do virov financiranja v Sloveniji, nujno potrebni. Garancijske linije bodo osrednja linija podpore podjetjem tudi v prihajajočem obdobju, sredstva za ta namen pa se bodo zagotavljala vsaj v enakem obsegu kot doslej.

1. ***Ukrepi MGRT preko SID banke:***

SID banka in MGRT sta pripravila spremembe dosedanjih ukrepov z namenom omogočiti dostopnosti virov financiranja širši ciljni skupini podjetij kot doslej. Tako naj bi se dovoljeno razmerje med neto finančnim dolgom in EBITDA povečalo na 6, zahtevano število zaposlenih pri končnih prejemnikih posojila znižalo s 3 na 2, hkrati naj bi se znižal tudi minimalni znesek posojila iz 100.000 na 30.000 EUR. Ukrepi iz posojilnega sklada SID banke bodo pod tako spremenjenimi, za podjetja ugodnejšimi pogoji na voljo vse do porabe sredstev.

1. Podjetniški pospeševalniki.

Tudi v prihodnje bomo nadaljevali s podporo start-up podjetjem preko Slovenskega podjetniškega sklada, pri čemer bo še nadalje poudarek na tako imenovanih »dvojčkih«, torej kombinaciji finančnih instrumentov in mentorskih in drugih potrebnih storitev za rast teh podjetij, pri čemer imajo pomembno vlogo tudi podjetniški pospeševalniki.

Eden izmed prioritetnih projektov MGRT je tudi vzpostavitev bolj celovitega, povezanega podpornega okolja za potencialne podjetnike in podjetja v vseh fazah nastajanja, razvoja in rasti. Želimo oblikovati prijazno, predvidljivo in stabilno podjetniško inovacijsko podporno okolje za vse uporabnike. Za storitve podpornega okolja so predvidena sredstva v Operativnem programu 2014-2020.

1. PRAVNA DRŽAVA

Veriženje podjetij.

Določbe, ki se nanašajo na omejevanje ustanavljanja in pridobivanje poslovnih deležev, bomo v prihodnji noveli ZGD-1I še dodatno nadgradili z namenom preprečevanja nepoštene poslovne prakse ustanavljanja in veriženja družb. Predlog zakona je v zaključku medresorskega usklajevanja. Načrtujemo, da bo sprejet v Državnem zboru poleti 2015. Pri omejevanju ustanavljanja dodaja nove omejitve kot npr. omejitev povezana s prekrškom v zvezi s plačilom za delo oz. v zvezi z zaposlovanjem na črno.

1. BOLJŠE POSLOVNO OKOLJE

Dostopnejši finančni viri

1. **Poenostavitev postopkov pri SID.**

MGRT sodeluje s SID banko glede izvajanja finančnih instrumentov, dogovori z vidika poenostavitve postopkov so v teku, predvsem omilitev pogojev za podjetja

Zmanjšuje se potrebna zahtevana dokumentacija pri kreditih manjše vrednosti. V zavarovanje naj bi se sprejemalo tudi bodoče terjatve ustrezne kvalitete. Dovoljeno razmerje med neto finančnim dolgom in EBITDA naj bi se povečalo na 6, zahtevano število zaposlenih pri končnih prejemnikih posojila znižalo s 3 na 2, hkrati naj bi se tudi znižal minimalni znesek posojila na 30.000 EUR.

1. **Povečan dostop do posojil.** Novi ukrepi za večjo dosto­pnost posojilnih finančnih virov pri bankah in drugih posojilnih ustanovah, okrepitev SPS, pospešitev uveljavljanja instrumen­tov SID za dokapitalizacijo mikro in malih podjetij.

Podrobnejša predstavitev vseh finančnih instrumentov v prilogi.

Ugodnejša davčna in boljša računovodska ureditev

1. **Uveljavitev računovodskih standardov.** Uveljaviti stan­dard izvajalcev računovodskih storitev z namenom zagotoviti minimalno predpisano izobrazbo, sprotno izobraževanje in s tem varnost uporabnikov storitev.

Pobudo regulacije poklica računovodje je potrebno temeljito pretehtati. Pri tem pa izpostavljamo, da je Slovenija po številu regulacij že sedaj na samem vrhu Evrope in se je zavezala število regulacij bistveno zmanjšati. Zato posegov za dodatno regulacijo na tem področju v letu 2015-2016 ne predvidevamo. MGRT podpira samoregulativne pobude za izboljšanje standardov dejavnosti na posameznih področjih.

Pametna državna regulacija

1. **Modri predpisi.**

MSP test se uvede v letu 2016, vendar v okviru projekta E-predpisi, ki pomenijo elektronizacijo priprave vladnih gradiv. »MSP test« bodo pripravljali vsi resorji ob pripravi novih ali spremembah obstoječih pravnih predpisov, MGRT pa bo v vlogi ključnega koordinatorja ugotavljalo, ali je MSP test ustrezno pripravljen. V septembru in oktobru bodo potekala usposabljanja resorjev za delo z deležniki. Pripravljeno je javno naročilo za izdelavo aplikacije. Skladno z zahtevo EK je potrebno, da države članic MSP test obvezno implementiramo najkasneje do 1.1.2017.

1. **Modra deregulacija.**

Vlada RS dne 5. 3. 2015 sprejela sklep, ki določa rok za realizacijo 1. paketa ukrepov prenove zakonodaje reguliranih dejavnosti in poklicev do 31.12.2015, in sicer na področjih turizma, trgovine, pokopališko-pogrebne dejavnosti, gradbeništva, dimnikarska dejavnost, detektivske dejavnosti, dejavnosti šol vožnje, odvetništva, veterinarstva ter sociale.

Za geodetsko dejavnost in dejavnosti nepremičninskega posredovanja pa do 31. 12. 2016.

1. Skupni račun za avtorske kolek­tivne organizacije.

MGRT podpira pristop, da kolektivne organizacije za zagotovitev bolj učinkovitega upravljanja zasebnih pravic same prostovoljno pristopijo k združevanju administrativno tehničnih nalog, vključno s skupnim računom, ne pa da jim to nalaga zakonodaja (nekatere kolektivne organizacije to že počnejo). MGRT bo v letu 2015 pripravil spremembo ZASP, ki bo usmerjena na področje delovanja kolektivnih organizacij.

1. NOV RAZVOJNI ZAGON

Izobraževanje za podjetništvo

1. Sodelovanje predstavnikov malih podjetij

Sodelovanje z zbornicami nameravamo še okrepiti oz. razširiti. S tem namenom bodo dodatno

uvedeni posveti MSP odposlanca z zbornicami, ki bodo namenjeni uskladitvi stališč in mnenj.

Predvidoma bosta 1 – 2 posveta letno, pred sestanki MSP odposlancev na evropski ravni.

Razvojna zaposlitvena politika

1. **Zaposlovanje mladih raziskovalcev.**

V novi finančni perspektivi je predvideno spodbujanje razvojnih procesov v podjetjih, s tem se bo zagotovila krepitev RR oddelkov podjetij predvsem z multi in interdisciplinarnimi znanji (kreativnost, umetnost, dizajn in druge ne tehnološke rešitve).

Sredstva za RRI procese v MSP so določena za naslednje finančno obdobje v višini 50 mio € evropske podpore, skupaj z nacionalnim delom pa 62,5 mio €. Sredstva so predvidoma kot nepovratna in bodo namenjena za ukrepe za spodbujanje RRI procesov s subvencijami. Podprti projekti bodo morali izkazovati prispevek k širšim družbenim ciljem in trajnostnemu razvoju tako v Sloveniji, kot tudi v mednarodnem prostoru.

Pospešitev tehnološkega razvoja

1. **Tehnološki razvoj**

Skladno z usmeritvami Evropske komisije, se je tudi Slovenija odločila, da se bo zaradi večjih multiplikacijskih in revolving učinkov več sredstev namenilo za povratne vire financiranja. Glede na izkušnje iz programskega obdobja 2007–2013 bomo tudi v obdobju 2014-2020 nadaljevali in nadgradili izvajanje finančnih instrumentov, kot so garancije za bančne kredite s subvencijo obrestne mere, mikrokrediti, lastniško financiranje (semenski in tvegani kapital, mezzanine financiranje) ter kombiniranje različnih instrumentov, tudi s subvencijami. Pri nepovratnih virih financiranja pa bo potrebna večja usmerjenost in selektivnost ter mednarodna konkurenčnost izbranih razvojnih projektov.

* Do maja 2015: Preko SID banke in SPS bomo še dalje spodbujali privatno investiranje s posojili (SID), lastniškim financiranjem - semenskim in tveganim kapitalom (SPS) in garancijami za bančne kredite s subvencijo obrestne mere (SPS)
* Do maja 2016: Skladno z izsledki GAP analize, ki bo pripravljena do oktobra 2015, bodo po potrebi uvedeni novi ukrepi iz OP 2014 – 2020. GAP analiza naj bi zajemala predhodno oceno potreb trga in vrzeli financiranja na trgu ter ocene višine in obsega potrebnih javnih sredstev za finančne instrumente, vključno z vrstami finančnih instrumentov za področja.

Nov zagon podjetništva

1. **Različni tipi podjetništva**

V novembru 2015 bomo že tretje leto zapored sofinancirali dogodek "Podjetnost je ženskega spola", ki se ga vsako leto udeleži preko 200 (potencialnih) podjetnic. Dogodek je namenjen povezovanju, mreženju, izmenjavi izkušenj in informacij, v sklopu dogodka pa poteka tudi predstavitveni sejem podjetij, ki jih vodijo ženske.

1. **Pospešitev komercializacije znanja in tehnologij.**

MGRT (preko SPIRITa) v novi finančni perspektivi načrtuje uvedbo ukrepa e-vavčer, s katerim bo podjetja spodbujal, da se za realizacijo svojih inovativnih idej obrnejo na javne raziskovalne organizacije, ki jim bodo pomagale pri analizi inovativnih idej, povezanih z razvojem novega ali znatno izboljšanega izdelka, storitve, procesa ali novega poslovnega modela (npr. razvoj koncepta, tehnološke raziskave, študije izvedljivosti, ipd.), nudile raziskovalne in razvojne aktivnosti, ki so usmerjene v oblikovanje inovativnih izdelkov, procesov in storitev vključno z izdelavo prototipov, oblikovanjem, testiranjem izdelka, zagotavljanjem kakovosti itd.

1. **Usklajena podpora podjetništvu.**

Oblikovali bomo sistem podpore za celovito in povezano podjetniško inovacijsko podporno okolje za potencialne podjetnike in podjetja s ciljem poenostavitve postopkov in zagotavljanja osnovnih podpornih storitev informiranja in svetovanja ne enem mestu. Te storitve bomo zagotavljali preko modernizirane mreže VEM točk ter specializirane storitve za spodbujanje specifičnih vsebin ali ciljnih skupin (podpora inovativnim start up podjetjem, procesnim izboljšavam, internacionalizaciji…) preko vavčerjev. Preko točk VEM in ostalih subjektov podpornega okolja se bodo hkrati evidentirale administrativne ovire, s katerimi se srečujejo uporabniki. Eden izmed temeljnih ciljev je, da bi država oblikovala prijazno, predvidljivo in stabilno podjetniško inovacijsko podporno okolje za vse uporabnike. Realizacijo tega koncepta predvidevamo z začetkom leta 2016.

Poudarek bo na zagotovitvi stalnosti mreže in s tem stalnosti brezplačnih storitev za uporabnike (v okviru nove finančne perspektive 2014 – 2020), ki bodo zajemale pomoč pri presoji poslovne ideje, pomoč pri ustanovitvi podjetja, informiranje glede obstoječih ukrepov za podjetništvo, osnovno svetovanje glede potrebnih dovoljenj, informiranje glede aktualnih sprememb zakonodaje, izvedbo tematskih delavnic, identifikacijo administrativnih ovir in pripravo predlogov za potrebne izboljšave.

V okviru celovitega ukrepa VEM za poslovne subjekte pa bo vzpostavljena tudi Enotna poslovna točka za potrebe poročanja poslovnih subjektov s cilji zagotavljanja vseh informacij v zvezi s procesom poslovanja in poročanja na enem mestu, elektronske podpore splošnih obveznih poročanj, standardizacije obrazcev in poročil, enotnega vpogleda v podatke in izmenjave podatkov med pristojnimi organi. Nosilec projekta je MJU, sredstva iz nove finančne perspektive.

1. ODLOČNA PODPORA IZVOZU

Storitvena podpora internacionalizaciji

1. Okrepitev podpore preboju na trge.

V zaključni fazi je priprava Programa za spodbujanje internacionalizacije 2015-2020, ki ga bo potrdila Vlada RS. Program predstavlja strateški okvir, medtem ko bo konkretizacija aktivnosti in sredstev določena v akcijskem načrtu z naslovom MI 2015-2016 (Mednarodni izzivi 2015-2016). Dokument MI 2015-2016 je prav tako v zaključni fazi priprave, kjer bodo sredstva namenjena internacionalizaciji, že razporejena po aktivnostih, ter dodana tudi sredstva po deležnikih.

Ko bodo pripravljene vse podlage in drugi potrebni pogoji za črpanje EU sredstev, pa bo možno zagotavljati širšo podporo podjetjem, posebej MSP, ki so glavna ciljna skupina ukrepov. V pripravi so tudi nove številne nove aktivnosti za podporo podjetjem pri mednarodni poti npr. množični B2B dogodki, hišni sejmi ipd., ki pa večinoma ne bodo izvedene v letu 2015.

DODATNO

1. Socialno podjetništvo

Aktivnosti s področja spodbujanja socialnega podjetništva bodo usmerjene v:

podporo ustanovitvi, razvoju, rasti socialnih podjetij in razvoju njihovega podpornega okolja;

pospeševanje inovativnih partnerstev na področju socialnega podjetništva;

angažiranje podjetij na področju družbene odgovornosti;

vključevanje zadrug in razvoj zadružnega modela povsod, kjer bomo lahko zagotovili vire financiranja; razvoj ekonomske demokracije, ki sovpada z modelom razvoja podjetnosti in iniciativ v javni upravi (v skladu z modelom prenove javnega sektorja – MJU). Zagotovili bomo sistematično uvajanje in promocijo modela zadružništva, kjer bo to ustrezno, ob upoštevanju obsega razpoložljivega potenciala in modelov »po meri« (tailormade);

Prav tako se izvajajo aktivnosti v okviru operativne projektne skupine na ravni Vlade RS, kjer se po začetnih srečanjih z različnimi ciljnimi skupinami oblikujejo podskupine za posamezna tematska področja (socialno podjetništvo, zadružništvo, podporno okolje za socialna podjetja, kreativne industrije, socialne ekonomije in ekonomske demokracije in podobno).

V okviru Strateškega projekta Vlade RS št. 9: Spodbujanje socialnega podjetništva, zadružništva in ekonomske demokracije pa je poleg redefinicije Sveta Vlade RS za socialno podjetništvo predvidena tudi sprememba Zakona o socialnem podjetništvu, priprava strategije o socialnem podjetništvu, sprememba Zakona o zadrugah, sprememba in ustrezna prilagoditev pravnih podlag za udeležbo delavcev pri upravljanju in udeležbo delavcev v dobičku, ki bodo podlaga za implementacijo ekonomske demokracije v smislu participacije zaposlenih v procesih odločanja in upravljanja družb.

3. Tehnološki razvoj. Sredstva SPS za subvencije pri nakupu nove tehnološke opreme je treba še povečati.

Skladno z usmeritvami Evropske komisije, se je tudi Slovenija odločila, da se bo zaradi večjih multiplikacijskih in revolving učinkov več sredstev namenilo za povratne vire financiranja. Glede na izkušnje iz programskega obdobja 2007–2013 bomo tudi v obdobju 2014-2020 nadaljevali in nadgradili izvajanje finančnih instrumentov, kot so garancije za bančne kredite s subvencijo obrestne mere, mikrokrediti, lastniško financiranje (semenski in tvegani kapital, mezzanine financiranje) ter kombiniranje različnih instrumentov, tudi s subvencijami. Pri nepovratnih virih financiranja pa bo potrebna večja usmerjenost in selektivnost ter mednarodna konkurenčnost izbranih razvojnih projektov.

* Do maja 2015: Preko SID banke in SPS bomo še dalje spodbujali privatno investiranje s posojili (SID), lastniškim financiranjem - semenskim in tveganim kapitalom (SPS) in garancijami za bančne kredite s subvencijo obrestne mere (SPS)
* Do maja 2016: Skladno z izsledki GAP analize, ki bo pripravljena do oktobra 2015, bodo po potrebi uvedeni novi ukrepi iz OP 2014 – 2020. GAP analiza naj bi zajemala predhodno oceno potreb trga in vrzeli financiranja na trgu ter ocene višine in obsega potrebnih javnih sredstev za finančne instrumente, vključno z vrstami finančnih instrumentov za področja.